9. jääkäripataljoona

9. jääkäripataljoona oli valkoisten itäarmeijan 2. jääkäriprikaatin 4. jääkärirykmenttiin kuuluva joukko-osasto Suomen sisällissodassa. Pataljoonan komentaja oli jääkärimajuri Harald Öhquist (Öhquist perusti ja järjesti pataljoonan). Pataljoona muodostettiin rintamalle lähdettäessä 7. ja 8. jääkäripataljoonan miehistä.

Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan Tampereelta 18. huhtikuuta 1918 ja saapui pataljoonalle määrättyyn kokoontumispaikkaan Antreaan 19.–20. huhtikuuta 1918.

Pataljoonasta muodostettiin sodan jälkeen Tampereen Rykmentti.

Joukko-osastot

1. komppania 

Komppania oli peruja 7. jääkäripataljoonan 4. komppaniasta, joka kumminkin siirrettiin päällikkönsä Tuompon johdolla 25. maaliskuuta 1918 alkaen 11. jääkäripataljoonan 1. komppaniaksi. Tuompon johtaman komppanian tilalle tuli jääkärikapteeni Karin johtama komppania, joka oli peruja 8. jääkäripataljoonasta ja sen 2. komppania. Karin komppanian oli pienen hetken 9. jääkäripataljoonanan 3. komppania, mutta sen järjestysnumeroksi muutettiin 25. maaliskuuta 1918 yksi. 
Päällikkö: jääkärikapteeni Wiljo Einar Tuompo (8. maaliskuuta 1918 alkaen ja siirrettiin 25. maaliskuuta 11. jääkäripataljoonaan), jääkärikapteeni Kaarlo Kari, jääkäriyliluutnantti Hilding Hedengren (28. huhtikuuta alkaen).
Vääpeli: jääkärivaravääpeli Jaakko Putkonen.  
Joukkueenjohtajat: jääkärialiupseeri Antti Emil Kannanniemi (siirrettiin 12. huhtikuuta 1918 alkaen 18. jääkäripataljoonan 3. komppaniaan), jääkärivääpeli Oskar Harald Lefrén (siirrettiin 8. huhtikuuta 18. jääkäripataljoonaan), jääkärialiupseeri Kaarlo Wennerström myöh. Vennervirta, jääkärivaravääpeli Rikhard Vilkman (siirrettiin 14. huhtikuuta 18. jääkäripataljoonaan), jääkäriluutnantti Jarl Wulff, joukkueenjohtajana jääkärivääpeli August Ansa (26. maaliskuuta komennettiin 11. jääkäripataljoonaan), jääkärivääpeli Frans Johannes Elo (toimi myös 3. komppaniassa joukkueenjohtajana), joukkueenjohtajana jääkärivääpeli Valter Hietanen.
Komppaniassa palvelleet Saksan jääkärit: jääkärivääpeli Kaarlo Jaakko Kaikkonen (siirrettiin 20. maaliskuuta 18. jääkäripataljoonaan), jääkärivääpeli Matti Kurri (siirrettiin 16. huhtikuuta 18. jääkäripataljoonaan), jääkärivaravääpeli Julius Salin (siirrettiin 25. maaliskuuta 11. jääkäripataljoonaan), jääkärialiupseeri Kaarle Sankala (siirrettiin 11. jääkäripataljoonaan), jefreitteri Immanuel Eemil Huhtala (siirrettiin 25. maaliskuuta 11. jääkäripataljoonaan).

2. komppania 

Komppania siirrettiin 8. huhtikuuta 18. jääkäripataljoonaan 2. komppaniaksi.
Päällikkö: jääkäriyliluutnantti Väinö Palomäki (6. maaliskuuta 1918 alkaen, palveli aikaisemmin hetken myös 4. komppaniassa).
Joukkueenjohtajat: jääkärivänrikki Kaarlo Hildén myöh. Kaiharju (siirrettiin 18. jääkäripataljoonaan), jääkärivääpeli Valtteri Karmo (siirrettiin komppanian mukana 18. jääkäripataljoonaksi 6. jääkärirykmenttiin), jääkäriluutnantti Aarne Karl Johannes Lang, jääkärivaravääpeli Juho Saarenheimo, jääkärivaravääpeli Juho Timonen (5. maaliskuuta alkaen), jääkärivänrikki Johan Hyvönen.
Komppaniassa palvelleet Saksan jääkärit: aliupseerina jääkärialiupseeri Johan Arthur Gustafsson (siirrettiin 8. huhtikuuta komppanian mukana 18. jääkäripataljoonaan), kuormastoaliupseerina jääkärialiupseeri Juho Huikko.

3. komppania 

Komppania on entinen 8. jääkäripataljoonan 2. komppania, mutta hetki siirron jälkeen nimeksi vaihdettiin 9. jääkäripataljoonan 1. komppania.
Päällikkö: jääkärikapteeni Kaarlo Kari (siirrettiin komppaniansa kera 25. maaliskuuta 1918 alkaen pataljoonan 1. komppaniaksi), jääkäriyliluutnantti Valter Wisén. 
Vääpeli: jääkärivääpeli Feliks Tuisku (toimi myöhemmin komppaniassa joukkueenjohtajana), jääkärivääpeli Juho Alanko (toiminut komppaniassa myös joukkueenjohtajana).
Joukkueenjohtajat: jääkärialiupseeri Antti Emil Kannanniemi (siirrettiin 25. maaliskuuta 1918 1. komppaniaan), jääkärivääpeli Juho Kolehmainen, jääkärivaravääpeli Onni Laitinen (siirrettiin 15. huhtikuuta 18. jääkäripataljoonaan), jääkärialiupseeri Matti Nöjd myöh. Tyytyä (siirrettiin 1. komppaniaan ja edelleen 10. huhtikuuta pataljoonan esikuntaan), jääkärialiupseeri Pehr-Axel Wahren (siirrettiin 18. jääkäripataljoonaan), jääkärivaravääpeli Akseli Valtimo (siirrettiin 25. maaliskuuta 1918 1. komppaniaan), jääkäriluutnantti Teuvo Wartiovaara (siirrettiin 11. huhtikuuta 2. jääkäriprikaatin esikuntaan), jääkärivänrikki Toivo Winqvist myöh. Veistaro, jääkärialiupseeri Paavo Aaltonen (siirrettiin 15. huhtikuuta 18. jääkäripataljoonaan), joukkueenjohtajana jääkärivääpeli Lauri Bergman, jääkärivänrikki Johan Hyvönen (siirrettiin 23. maaliskuuta pataljoonan aseupseeriksi), jääkärivaravääpeli Feeli Rinta (siirrettiin 12. huhtikuuta vääpeliksi rykmentin esikuntaan).
Komppaniassa palvelleet Saksan jääkärit: jääkärivaravääpeli Sem Henrik Kärkkäinen (siirrettiin 27. maaliskuuta 18. jääkäripataljoonaan), joukkueen varajohtajana jääkärialiupseeri Uuno Sjöblom (siirrettiin 27. maaliskuuta 4. jääkärirykmentin täydennyspataljoonaan ja 6. huhtikuuta alkaen 18. jääkäripataljoonaan), jääkärialiupseeri Paavo Aaltonen (siirrettiin 15. huhtikuuta 18. jääkäripataljoonaan), puolijoukkueenjohtajana jääkärivääpeli Martti Hellstén (siirrettiin 6. maaliskuuta 8. jääkäripataljoonaan).

4. komppania/konekiväärikomppania 

4. komppania siirrettiin 8. huhtikuuta 18. jääkäripataljoonan 2. komppaniaksi. 
Päällikkö: jääkäriyliluutnantti Georg Mandelin (5. maaliskuuta alkaen), 4. komppanianpäällikkönä jääkäriyliluutnantti Arvid Wennerström (siirrettiin 8. huhtikuuta 18. jääkäripataljoonaan), jääkäriluutnantti Oiva Olenius.
Vääpeli: jääkärivääpeli Sigfrid Granö (6. maaliskuuta alkaen), jääkärivääpeli Kaarlo Rovio (toiminut vääpelinä myös 1. komppaniassa). 
Joukkueenjohtajat: jääkärivääpeli Johan Kerrman (siirrettiin 14. huhtikuuta 18. jääkäripataljoonaan), jääkärivänrikki Vihtori Lammi, jääkärialiupseeri Heikki Nurmi (siirrettiin 15. huhtikuuta 18. jääkäripataljoonaan), jääkäriluutnantti Oiva Olenius (siirrettiin komppanian päälliköksi), jääkärivaravääpeli Yrjö Jalmari Passi, jääkärivänrikki Edvin Tahvanainen (siirrettiin 13. huhtikuuta 8. jääkäripataljoonaan), jääkärivaravääpeli Kustaa Talasmäki myöh. Talas (siirrettiin 2. huhtikuuta 2. komppaniaan), joukkueenjohtajana jääkärivänrikki Gustaf von Essen (8. maaliskuuta alkaen), jääkärivaravääpeli Joel Eskola.
Komppaniassa palvelleet Saksan jääkärit: jääkärivääpeli Matti Kurri (siirrettiin 25. maaliskuuta 1. komppaniaan), jääkärivaravääpeli Sem Henrik Kärkkäinen (haavoittui 25. huhtikuuta 1918), jääkärivaravääpeli Paavo Ottelin 6. maaliskuuta alkaen), rehumestarina jääkärivaravääpeli Edvard Pyykkö, aliupseerina ja joukkueenjohtajana jääkärialiupseeri Johan Arthur Gustafsson (siirrettiin 4. huhtikuuta 2. komppaniaan), jääkärialiupseeri Kustaa Kuusisto (6. maaliskuuta 1918 alkaen ja siirrettiin 15. huhtikuuta 1918 alkaen 18. jääkäripataljoonaan), joukkueen varajohtajana jääkärivaravääpeli Ilmari Johannes Pulkkinen.

Pataljoonassa palvelleet Saksan jääkärit
Pataljoonan aseupseerina jääkärivänrikki Johan Hyvönen (siirrettiin 8. toukokuuta 2. komppaniaan), jääkäriluutnantti Viljo Kauppila (siirrettiin 25. maaliskuuta 11. jääkäripataljoonaan), jääkärialiupseeri Kustaa Jaakko Luoma (siirrettiin 13, huhtikuuta 8. jääkäripataljoonan 2. komppaniaan), pataljoonassa adjutanttina jääkäriluutnantti Onni Parviainen, jääkärialiupseeri Oskar Pirinen (siirrettiin 1. huhtikuuta 5. jääkäripataljoonaan), pataljoonan kuormastopäällikkönä jääkärivaravääpeli Oskar Pyhälahti, jefreitteri Matti Torvikoski (siirrettiin 1. jääkäriprikaatin esikuntaan lähettiupseeriksi), pataljoonan esikunnassa kuormastoaliupseerina jääkärialiupseeri Matti Nöjd myöh. Tyytyä, adjutanttina jääkäriluutnantti Eino Polón (siirrettiin 6. huhtikuuta 4. jääkärirykmentin adjutantiksi).

Lähteet

 Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924–1925.
 Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.
 Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
 Toim. Kai Donner, Theodor Svedlin, Heikki Nurmio, Suomen vapaussota I–VIII, Gummerus Jyväskylä 1925–1927.

Viitteet

Itäarmeija